Narodna skupština
20091208

Gospodin Čiplić je dobrodošao uvek ovde, ali kakve veze on ima sa ovim zakonom? Bila je do malopre tu i ministarka omladine i sporta. Ona žena gleda, ne razume ništa – naravno da ne razume, jer to nije njen posao. Ovaj zakon je podneo Božidar Đelić, ministar za nauku i ne znam šta još, ali i potpredsednik Vlade za evropske integracije. Imam pismo koje je ministar Đelić dobio tri puta, u kome onaj vlasan da mu kaže – to nije u skladu sa evropskim standardima. Ministar Đelić na to ne odgovara tri puta – u septembru, u oktobru i sada pre tri dana u decembru. Zašto mislite onda da će ovde da dođe nama da odgovori? Baš ga briga, čeka da vreme prođe, što je moj kolega rekao – da bude glasanje, da se u tom glasanju opet javi neki viši interes, svi da gurnu glavu kao nojevi, i idemo dalje, i za šest meseci izmene i dopune, odlaganje, gubljenje vremena, gubljenje novca. Rezultat toga je Voždovac, gospodine Šormaz, a ne naša politika.